SET ปิดพุ่ง 11 จุด รับแรงซื้อหุ้นบิ๊กแคป จับตาพรุ่งนี้ทะลุแนวต้าน 1,800 จุด
SET ปิดพุ่ง 11 จุด รับแรงซื้อหุ้นบิ๊กแคป จับตาพรุ่งนี้ทะลุแนวต้าน 1,800 จุด โดยดัชนีปิดตลาดวันนี้ ที่ระดับ 1,791.13 จุด บวก 11.02 จุด หรือ 0.62% มูลค่าการซื้อขาย 5.65 หมื่นล้านบาท
2 พ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,791.13 จุด บวก 11.02 จุด หรือ 0.62% มูลค่าการซื้อขาย 5.65 หมื่นล้านบาท
10 หุ้นดันดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยในวันนี้ปรับตัวลดลงในช่วงแรก ก่อนจะมาฟื้นตัวในช่วงท้ายตลาดฯ โดยแรงซื้อส่วนใหญ่มาจากหุ้นขนาดใหญ่ในกลุ่มปิโตรเคมี ธนาคาร และกลุ่มพลังงาน
ขณะที่หุ้นขนาดกลาง-เล็ก ยังคงมีแรงเทขายทำกำไรออกมาอย่างต่อเนื่อง โดยในสัปดาห์นี้ตลาดจะโฟกัสไปที่การรายงานผลประกอบการของบริษัทจดทะเบียน โดยบริษัทที่มีแนวโน้มผลประกอบการในไตรมาส 1 เติบโตดี อาทิ กลุ่มปิโตรเคมี และพลังงาน
สำหรับแนวโน้มตลาดหุ้นไทยพรุ่งนี้ (3 พ.ค.61) คาดตลาดยังคงผันผวน แต่ยังมีโอกาสเห็นภาพการลงทุนในหุ้นขนาดใหญ่ เนื่องจากผลประกอบการในหุ้นขนาดเล็กยังออกมาไม่ดีเท่าที่คาดการณ์ พร้อมวางแนวรับดัชนีไว้ที่ 1,780 จุด และแนวต้าน 1,800 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 6,192.49 ล้านบาท ปิดที่ 57 บาท เพิ่มขึ้น 0.50 บาท
BANPU มูลค่าการซื้อขาย 2,340.88 ล้านบาท ปิดที่ 20.60 บาท เพิ่มขึ้น 1.20 บาท
AOT มูลค่าการซื้อขาย 2,263.36 ล้านบาท ปิดที่ 71.50 บาท เพิ่มขึ้น 0.25 บาท
CPALL มูลค่าการซื้อขาย 2,136.04 ล้านบาท ปิดที่ 88 บาท เพิ่มขึ้น 1 บาท
IVL มูลค่าการซื้อขาย 1,837.10 ล้านบาท ปิดที่ 62.50 บาท เพิ่มขึ้น 2.25 บาท
ตลาดหุ้นเอเชีย
